“อนุทิน” เผยวัคซีน “แอสตราเซเนกา” ล็อตแรก ถึงไทยต้นก.พ.นี้ ชี้เร็วกว่ากำหนด
“อนุทิน” เผยวัคซีน “แอสตราเซเนกา” ล็อตแรก ถึงไทยต้นก.พ.นี้ ชี้เร็วกว่ากำหนด
“อนุทิน” เผยวัคซีน “แอสตราเซเนกา” ล็อตแรก ถึงไทยต้นก.พ.นี้ ชี้เร็วกว่ากำหนด
22 ม.ค. 2564

นายอนุทิน ชาญวีรกูล รองนายกรัฐมนตรีและ รมว.สาธารณสุข กล่าวว่า สำนักงานคณะกรรมการอาหารและยา (อย.) ได้รับขึ้นทะเบียนรับรองวัคซีนของบริษัท แอสตราเซเนกา จำกัด ภายใต้สถานการณ์ฉุกเฉินแล้ว โดยรับรองทั้งที่นำเข้ามาและผลิตภัณฑ์ที่ร่วมกับบริษัท สยามไบโอไซเอนซ์ โดยจะส่งมอบวัคซีนล็อตแรกในต้นเดือน ก.พ.64 ไม่ใช่ล็อตพิเศษ แต่เป็นการเจรจาขอให้ส่งมอบเร็วกว่ากำหนดเดิมในเดือน พ.ค.64 ที่เจรจาขอซื้อไว้ 26 ล้านโดส
ส่วนการขึ้นทะเบียนวัคซีนของบริษัท ซิโนแวค ไบโอเทค จากประเทศจีนที่รัฐบาลได้สั่งซื้อไป 2 ล้านโดสนั้น ยังอยู่ระหว่างการดำเนินการ เพราะทางประเทศจีนยังไม่ได้รับรองตามมาตรฐานสากล แค่รับรองในสถานการณ์ฉุกเฉินเท่านั้น ซึ่งในช่วงที่มีการเจรจา ทางบริษัทแจ้งว่าน่าจะได้รับการขึ้นทะเบียนจากรัฐบาลจีนราวกลางเดือน ม.ค.64 ล่าสุดได้รับแจ้งว่าอาจได้รับการพิจารณาราวเดือน ก.พ.64 และการพิจารณาของ อย.จะต้องรอการรับรองอย่างเป็นทางการตามมาตรฐานสากลจากประเทศต้นทางก่อน
นายอนุทิน กล่าวว่า การฉีดวัคซีนนั้นไม่ได้จบในครั้งเดียว ยังต้องดำเนินการต่อเนื่อง และสาเหตุหนึ่งที่รัฐบาลเลือกใช้วัคซีนของบริษัท แอสตราเซเนกา เพราะมีฐานการผลิตในประเทศทำให้เกิดความอุ่นในในระดับหนึ่ง ส่วนเงินทุน 595 ล้านบาทที่รัฐบาลให้สถาบันวัคซีนแห่งชาติไปสนับสนุนบริษัท สยามไบโอไซม์ เช่นเดียวกันที่ให้การสนับสนุนผู้ผลิตรายอื่นๆ ขณะเดียวกันรัฐบาลพร้อมที่จะพิจารณาเลือกใช้วัคซีนจากผู้ผลิตรายอื่นๆ